
RAPORT 

asupra proiectului de Lege pentru ratificarea Protocolului între Guvernul României şi Guvernul Republicii Cehe, semnat la Praga la 22 ianuarie 2008, privind amendamentele la Acordul între Guvernul României şi Guvernul Republicii Cehe pentru promovarea şi protejarea reciprocă a investiţiilor, semnat la Bucureşti la 8 noiembrie 1993
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru ratificarea Protocolului între Guvernul României şi Guvernul Republicii Cehe, semnat la Praga la 22 ianuarie 2008, privind amendamentele la Acordul între Guvernul României şi Guvernul Republicii Cehe pentru promovarea şi protejarea reciprocă a investiţiilor, semnat la Bucureşti la 8 noiembrie 1993, trimis cu adresa   nr. PL-x 351 din 17 iunie 2008, înregistrată sub nr. 21/99 din 18 iunie 2008.
Potrivit prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, în cazul acestei iniţiative legislative, Camera Deputaţilor este prima Cameră sesizată.
Consiliul Legislativ a avizat favorabil proiectul de lege, conform avizului nr.523 din  6 mai 2008.

Comisia pentru politică externă, conform avizului nr. PL-x 351 din            8 septembrie 2008, a avizat favorabil proiectul de lege, în forma prezentată.
Iniţiativa legislativă supusă dezbaterii are ca obiect de reglementare ratificarea Protocolului dintre Guvernul României şi Guvernul Republicii Cehe, semnat la Praga, la 22 ianuarie 2008, cu privire la amendamentele aduse Acordului dintre Guvernul României şi Guvernul Republicii Cehe, privind promovarea şi protejarea reciprocă a investiţiilor, semnat la 8 noiembrie 1993. Amendamentele au fost convenite în scopul stabilirii unor reguli ce vor fi aplicate cu ocazia unor eventuale diferende (ierarhizarea surselor de drept ce vor fi luate în considerare de tribunalul arbitral). Potrivit art. II, Protocolul va intra în vigoare în urma notificărilor făcute de Părţi cu privire la îndeplinirea prevederilor legale necesare în acest scop.

Protocolul adiţional fiind un tratat internaţional bilateral semnat la nivel guvernamental, prin care au fost convenite amendamentele ce se aduc la Acordul privind promovarea şi protejarea reciprocă a investiţiilor, care a fost ratificat prin Legea nr.62/1994, potrivit art. 19 alin.(1)  lit. h) din Legea nr.590/2003 privind tratatele, este supus Parlamentului spre ratificare prin lege. 
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege mai sus menţionat în şedinţa din 9 septembrie 2008. 

La dezbaterea acestei iniţiative legislative, din totalul de 21 de membri ai Comisiei pentru politică economică, reformă şi privatizare, la şedinţă au fost prezenţi toţi deputaţii.
În urma examinării propunerii legislative şi a punctelor de vedere exprimate de către membrii Comisiei, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru ratificarea Protocolului între Guvernul României şi Guvernul Republicii Cehe, semnat la Praga la 22 ianuarie 2008, privind amendamentele la Acordul între Guvernul României şi Guvernul Republicii Cehe pentru promovarea şi protejarea reciprocă a investiţiilor, semnat la Bucureşti la 8 noiembrie 1993, în forma prezentată de iniţiator.
În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      
       PRESEDINTE                                                             

      Mihai TUDOSE                                                        

                                                               SECRETAR                                                                                                                                                                                  

                                                               Cornel POPA                                                                                                                                           

                                                                                                              Consilier parlamentar                                                                                                                     

                                                                                                                                    Graziella  Segărceanu     

Vă înaintăm, alăturat, RAPORTUL asupra proiectului de Lege pentru ratificarea Protocolului între Guvernul României şi Guvernul Republicii Cehe, semnat la Praga la 22 ianuarie 2008, privind amendamentele la Acordul între Guvernul României şi Guvernul Republicii Cehe pentru promovarea şi protejarea reciprocă a investiţiilor, semnat la Bucureşti la 8 noiembrie 1993, trimis, spre dezbatere în fond, cu adresa nr. PL-x 351 din 17 iunie 2008, înregistrată sub              nr. 21/99 din  18 iunie 2008.
          În raport cu obiectul şi conţinutul său, proiectul de lege face parte din categoria legilor ordinare.

